KECSKEMÉTI REFORMÁTUS ÁLTALÁNOS ISKOLA

6000 Kecskemét, Szabadság tér 7. Pf:129.

Tel: 76/500-380 76/320-964

E-mail: refaltisk@krek.hu

Igazgató: Tóth Attila Tel: 76/500-385 OM azonosító: 027777

**XXVI. „Velünk az Isten!”**

**Országos Bibliaismereti Verseny kiírása**

### Mottó: „Tekintetemet a hegyekre emelem: Honnan jön az én segítségem?

### Segítségem az Úrtól jön, aki az eget és a földet alkotta!” (Zsoltárok 121,1-2)

A Kecskeméti Református Általános Iskola huszonhatodik alkalommal hirdeti meg bibliaismereti versenyét. A rendezvény célja, hogy a gyermekek a felkészülés során átfogó bibliai ismereteket szerezzenek, s ezzel további életük keresztyén vezérfonalára is rátaláljanak.

Versenyezni 4 korcsoportban lehet. **Iskolánként két különböző korcsoportból egy-egy csapat indulhat. A csapatok 4-5 főből állhatnak.**

A rendezvény **két részből** áll: **verseny** (írásbeli és szóbeli fordulóval) és **színpadi előadás**.

A verseny **írásbeli fordulója** a korábbi évek hagyományaihoz igazodik. A rendezvény első napján minden korcsoportban egy időben kerül sor a feladatlapok megoldására.

(Az I. korcsoport 60 percig; a II., III. és IV. korcsoport 90 percig dolgozhat.) Kérjük, hogy a felkészüléshez a revideált új fordítású Bibliát használják! (<https://szentiras.hu/RUF> )

A **szóbeli fordulón** a csapatok játékos feladatok során mérhetik össze tudásukat.

Minden iskola készüljön egy közös dramatizált bibliai történettel is. A verseny anyagát képező történetek közül az induló iskoláktól egy **színpadi előadást** várunk, tehát egy iskola egy jelenettel készüljön!A darab szereplőit csak a versenyre benevezett csapatok tagjai alkothatják. Az előadás **5-7 perces** legyen, melyben egy bibliai igének és egy gyülekezeti éneknek is el kell hangozni! A bemutatott darabokat szakmai zsűri értékeli; egyéni és különdíjakat ad ki. A színdarabokról felvételt készítünk.

**Bibliai igeszakaszok a felkészüléshez**

**(Hegyek és kövek a Bibliában)**

1. **korcsoport (1-2. osztály):**

1. Ararát hegye 1Mózes 8,1-5

2. Sínai hegy 2Mózes 3,1-12; 4,31

3. Olajfák hegye Lukács 19,28-38

4. Zsoltárok 121, 1-8

1. **korcsoport (3-4. osztály):**

1. Ararát hegye 1Mózes 8,1-14

2. Sínai hegy 2Mózes 3,1-22; 4,31

3. Olajfák hegye Lukács 22,39-53

4. Zsoltárok 121,1-8

1. **korcsoport (5-6. osztály):**

1. Ararát hegye 1Mózes 8,1-22

2. Sínai hegy 2Mózes 3,1.- 4,17; 4,31

3. Olajfák hegye Apostolok Cselekedetei 1,4-14

4. Oltár az Ebál-hegyen Józsué 8,30-35

5. Zsoltárok 121,1-8

1. **korcsoport (7-8. osztály):**

1. Ararát hegye 1Mózes 8,1-9,17

2. Sínai hegy 2Mózes 19,1-20

3. Olajfák hegye Márk 14,26-42

4. Isten ítélet a Karmel-hegyen 1Királyok 18, 20-46

5. Illés a Hóreb-hegyen 1Királyok 19,9-18

6. Zsoltárok 121,1-8

**A verseny időpontja: 2025. március 28-29.**

**A jelentkezés határideje: 2025. február 15.** A csapatok nevezési díját (1500 Ft/fő) 2025. március 15-ig kérjük átutalni az UniCredit Banknál vezetett számlaszámra: 10915008-00000009-23600004. **Változás az előző évekhez képest, hogy CSAK** a nevezési díjat kérjük előre utalni **2025.január 6. után**. **Minden további költséget a versenyt követően** kiállított számla után kérünk a megadott számlaszámra átutalni.

**Határidőn túli jelentkezést - szervezési okok miatt - nem tudunk elfogadni.**

**A versenyre jelentkezni a mellékletben megküldött exel pontos kitöltésével lehetséges. Ennek határideje is 2025. február 15.**

Ebben a tanévben is lehetőséget biztosítunk arra, hogy a versenyzők ne csak az internátusban, hanem családoknál is kaphassanak elhelyezést. Tanulóink szülei vállalják, hogy a vendégeket 1-2 fős csoportokban elszállásolják, vacsorát, illetve reggelit biztosítanak nekik. Ebben az esetben csak a két ebéd költsége terheli a versenyzőket.

Az elhelyezésre vonatkozó igényeket (internátus vagy család) a jelentkezés sorrendjében tudjuk teljesíteni.

Nevezési díj: 1500 Ft/fő

Szállás költsége (internátusi elhelyezés esetén): 5000 Ft/fő

Étkezési hozzájárulás:

pénteki ebéd: 2200 Ft/fő

pénteki vacsora (internátusi elhelyezés esetén): 1600 Ft/fő

szombati reggeli (internátusi elhelyezés esetén): 1100 Ft/fő

szombati ebéd: 2200 Ft/fő

A program idején tízórait, uzsonnát biztosítunk. Az elutazáskor úticsomagot adunk a csoportoknak.

**Szíves megértésüket kérjük, de konyhánk csak tej és tojás érzékenyek számára tud speciális étkezést biztosítani. Ha az utazók között más ételérzékenységet igénylő gyermek van, akkor azt saját magának kell megoldania.**

Ha bármilyen kérdésük merül fel a versennyel kapcsolatban, akkor keressék Magyar Péterné igazgatóhelyettes asszonyt.

(76/500-380 vagy bibliaismeretiverseny.kecskemet@gmail.com)

**Sikeres felkészülést kívánunk! Szeretettel várunk mindenkit Kecskeméten!**

*Kecskemét, 2024. december 16.*

 Kuti József Tóth Attila

 igazgatótanács elnöke igazgató

 Petró Emőke Marozsiné Suhari-Nagy Erzsébet Edit

 intézményi lelkész hittan munkaközösség-vezető